Na osnovu člana 109 Zakona o visokom obrazovanju („Službeni list CG”, br. 44/14, 47/15, 40/16, 42/17, 71/17, 55/18, 3/19, 47/19, 72/19, 74/20, 104/21 i 86/22) i člana 20 Pravilnika o kriterijumima, načinu, uslovima i visini naknade za ostvarivanje prava studentski kredit i stipendiju („Službeni list RCG”, broj 61/23) Ministarstvo prosvjete, r a s p i s u j e

**K O N K U R S**

**ZA DODJELU STIPENDIJA NAJBOLJIM STUDENTIMA**

**ZA STUDIJSKU 2023/2024. GODINU**

Ministarstvo prosvjete će, u skladu sa ovim konkursom dodijeliti 450 stipendija koji studiraju na ustanovama visokog obrazovanja u Crnoj Gori, kao i studentima crnogorskim državljanima koji studiraju na ustanovama visokog obrazovanja van Crne Gore studija, od čega:

* 100 stipendija studentima prirodnih nauka;
* 50 stipendija studentima tehničko tehnoloških nauka;
* 40 stipendija studentima medicinskih nauka;
* 40 stipendija studentima poljoprivrednih nauka;
* 113 stipendija studentima društvenih nauka,
* 40 stipendija studentima humanističkih nauka;
* 20 stipendija licima s invaliditetom i
* 47 stipendija za deficitarna zanimanja.

**DEFICITARNA ZANIMANJA**

Ministarstvo će za studijsku 2023/2024. godinu, u skladu sa ovim konkursom, dodijeliti 47 stipendija studentima koji se obrazuju za deficitarna zanimanja za nastavu matematike, fizike i hemije, i to:

* matematike - 7 stipendija;
* fizike - 7 stipendija; i
* hemije - 7 stipendija
* IT studijski programi (računarstvo I informacione tehnologije) 16

Ministarstvo će za studijsku 2023/2024. godinu, dodijeliti 10 stipendija studentima koji se obrazuju za deficitarna zanimanja za nastavu na albanskom jeziku i proučavanje romskog jezika za studente RE populacije, i to:

* matematika - 2 stipendije;
* fizika - 2 stipendije;
* hemija – 1 stipendija;
* biologija - 1- stipendija;
* muzička umjetnost - 1- stipendija;
* likovna umjetnost - 1 - stipendija i
* proučavanje romskog jezika za studente RE populacije - 2 stipendije.

**USLOVI KONKURSA**

Pravo da se prijave na Konkurs za dodjelu stipendija najboljim studentima imaju najbolji studenti druge i narednih godina studija, koji su prvi put upisali semestar tekuće studijske godine, nijesu gubili ni jednu godinu tokom studija, koji su prema nastavnom programu ustanove visokog obrazovanja na kojoj studiraju položili sve ispite iz prethodne godina studija i postigli prosječnu ocjenu najmanje 9,00.

 Pored navedenih uslova najboljim studentima smatraju se studenti koji u određenim naučnim disciplinama posjeduju osobite sklonosti za naučni ili umjetnički rad i nagrade stečene na međunarodnim takmičenjima.

 Pravo na stipendiju se može ostvariti jednom za određenu godina studija i nivo obrazovanja

**KRITERIJUMI**

Dodjela stipendije vrši se na osnovu sljedećih kriterijuma:

1. indeks uspjeha u prethodnoj godini studija;
2. prosječna ocjena sa osnovnih studija, za studente prve godine master studija;

3) osvojene nagrade na međunarodnom takmičenju.

Ukoliko se prijavi više kandidata, **prednost imaju kandidati koji imaju veći** indeks uspjeha u prethodnoj godini studija **odnosno veću** prosječnu ocjenu sa osnovnih studija, za studenta prve godine master studija**, kao i veći broj osvojenih nagrada na međunarodnom takmičenju.**

1. **SPISAK DOKUMENTACIJE I NAČIN PODNOŠENJA ZAHTJEVA ZA STIPENDIJU**
2. Zahtjev za dodjelu stipendija studenti koji studiraju na ustanovama visokog obrazovanja u Crnoj Gori podnose elektronskim putem na adresu [*www.upisi.edu.me*](http://www.upisi.edu.me)*.*

 Studenti, koji studiraju na ustanovama van Crne Gore, pored zahtjeva koji se podnosi elektronskim putem na adresu [*www.upisi.edu.me*](http://www.upisi.edu.me)*,* u štampanoj formi dostavljaju:

1. prijavu;
2. preporuku predmetnog profesora (ako je dokument na stranom jeziku, dostaviti prevod ovlašćenog tumača);
3. potvrdu o redovnom studiranju ako je dokument na stranom jeziku, dostaviti prevod ovlašćenog tumača);
4. uvjerenje o položenim ispitima iz prethodne godine studija sa ostvarenih 60 ECTS kredita, ovjerena kopija, (ako je dokument na stranom jeziku, dostaviti prevod ovlašćenog tumača);
5. uvjerenje o završenim osnovnim studijama sa ostvarenih 180 ECTS kredita, za stdente prve godine master studija, ovjerena kopija; (ako je dokument na stranom jeziku, dostaviti prevod ovlašćenog tumača);
6. uvjerenje o državljanstvu ili kopiju biometrijske lične karte.
7. Skalu ocjenjivanja strane obrazovne ustanove.

U cilju obezbjeđenja transparentnosti postupka, na svojoj internet stranici Ministarstvo će objaviti spisak studenata, koji su podnijeli zahtjev za dodjelu stipendije, sa naznakom roka za dopunu dokumentacije.

 Prijedlog rang liste Ministarstvo objavljuje na svojoj internet stranici na koju student ima pravo prigovora u roku od tri dana od dana objavljivanja, uz obavezu podnošenja odgovarajuće dokumentacije.

 Komisija, odlučuje o prigovorima i utvrđuje konačnu rang listu.

 Student ima pravo prigovora Ministarstvu na odluku komisije u roku od osam dana od dana objavljivanja konačne rang liste na internet stranici Ministarstva.

 Odluka Ministarstva o prigovoru je konačna i protiv nje se može pokrenuti upravni spor

 Prijavom korisnici daju saglasnost da se njihovi podaci javno objave.

Stipendija se dodjeljuje bez obaveze vraćanja i isplaćuje u novčanom iznosu u deset jednakih mjesečnih rata.

**ROK ZA PODNOŠENJE DOKUMENATA**

Rok za podnošenje zahtjeva za dodjelu studentskih stipendija je od **1. oktobra do 30. oktobra 2023. godine**.

Podnijeta konkursna dokumenta se ne vraćaju.

Studenti koji studiraju na ustanovama visokog obrazovanja van Crne Gore dokumenta mogu dostaviti na adresu:

Ministarstvo prosvjete

Direkcija za učenički i studentski standard

Ul. Vaka Đurovića b.b.

81000 Podgorica

Poštanski fah 11

Tekst konkursa i prijavni formular nalazi se na internet stranici Ministarstva prosvjete.

 Kontakt telefoni: (020) 410 168